open-index/open-wikipedia-markdown huggingface dataset:
Լվովի Սալոմեա Կրուշելնիցկայայի անվան երաժշտական դպրոց

**Լվովի Սալոմեա Կրուշելնիցկայայի անվան միջնակարգ մասնագիտացված երաժշտական գիշերօթիկ դպրոց**, հանրակրթական ուսումնական հաստատություն Լվովում (Ուկրաինա), որտեղ ուսանողները ստանում են երաժշտական միջնակարգ մասնագիտական կրթություն։ Դպրոցը կրում է ուկրաինացի օպերային երգչուհի (սոպրանո) և մանկավարժ Սալոմեա Կրուշելնիցկայայի անունը։

## Պատմություն
Սալոմեա Կրուշելնիցկայայի անվան միջնակարգ մասնագիտացված երաժշտական գիշերօթիկ դպրոցը հիմնադրվել է 1939 թվականին Լվովում՝ ուկրաինացի կոմպոզիտոր և դաշնակահար Վասիլի Բարվինսկու նախաձեռնությամբ։ Մինչ այդ այն հայտնի է եղել որպես կայսրուհի Ելիզավետայի գիմնազիա, որը հիմնադրվել է 18-րդ դարում։
1944 թվականից մինչև 1959 թվականը այն կոչվել է երաժիշտ ուսանողների միջնակարգ դպրոց, 1959 թվականին վերակազմավորվել է որպես մասնագիտացված երաժշտական գիշերօթիկ դպրոց։ 1963 թվականին դպրոցը կոչվել է Սալոմեա Կրուշելնիցկայայի անունով։

## Դպրոցի տնօրեններ
* Գալինա Լևիցկայա - դպրոցի առաջին տնօրեն,
* 1972-1997 - Վլադիմիր Անտոնով,
* 1997-2004 - Բ. Մարտինովսկի,
* 2004-2009 - Դ. Կոմոնկո;
* 2009 թվականից՝ Լև Միրոնովիչ Զակոպեց։

## Կրթություն
Դպրոցում գործում է յոթ երաժշտական բաժանմունք, որտեղ ուսուցանվում է ավելի քան 20 երաժշտական մասնագիտություններ։ Վերապատրաստման ծրագիրը ներառում է հանրակրթական, երաժշտական-տեսական և հատուկ դասընթացներ։ Ուսանողները սովորում են այնպիսի երաժշտական առարկաներ, ինչպիսիք են սոլֆեջիոն, երաժշտության տեսությունը, հարմոնիան, երաժշտական գրականությունը և այլն։ Դպրոցում ուսուցումն իրականացվում է ուկրաիներենով։ Ուսումնական ծրագրում ընդգրկված է նաև օտար լեզուների պրոֆիլավորում՝ անգլերեն, Ֆրանսերեն, գերմաներեն։ Դպրոցն ունի լրացուցիչ ռեսուրսներ՝ երկու համերգասրահ, Սալոմե Կրուշելնիցկայայի թանգարան, գրադարան՝ գեղարվեստական, գիտահանրամատչելի և երաժշտական գրականության հարուստ հավաքածուով։ Դպրոցում դասավանդման ոճի և երեխաների զարգացման մեջ երաժշտության կարևորության ուսումնասիրության գործում առաջատար դերը պատկանում է 2009 թվականից դպրոցի տնօրեն Լև Միրոնովիչ Զակոպցին։ Դպրոցի աշակերտները հայտնի են ազգային և միջազգային երաժշտական մրցույթներում իրենց հաջողություններով։

## Հայտնի շրջանավարտներ
* Դարինա Բաշինսկայա - ֆլեյտահար,
* Էնգելինա Բուրյակովսկայա - դաշնակահարուհի,
* Ալյոնա Հավյուկ-Շերեմետ - դաշնակահարուհի,
* Եվա Ռաբչևսկայա - ջութակահար,
* Վասիլ Զացիխա - ջութակահար,
* Ուստիմ Զուկ - ջութակահար։

## Ծանոթագրություններ

Կատեգորիա:Երաժշտական դպրոցներ
Կատեգորիա:Ուկրաինայի դպրոցներ
Ալինա Սանկո

**Ալինա Սանկո** (), ռուս մոդել, Միսս Ռուսաստան 2019, մասնակցել է նաև Միսս Աշխարհ 2019 և Միսս Տիեզերք 2020 մրցույթներին։

## Կենսագրություն
Ծնվել է 1998 թվականին Ռոստովի մարզի Ազով քաղաքում։ Մանկուց զբաղվել է արվեստով և ճարտարապետությամբ, լուսանկարչությամբ և նկարչությամբ։ Բազմիցս մրցանակային տեղեր է զբաղեցրել արվեստի վերաբերյալ օլիմպիադաներում։ 2016 թվականին ավարտել է Ազով քաղաքի №1 միջնակարգ  դպրոցը, ինչից հետո տեղափոխվել է Մոսկվա և ընդունվել պետական համալսարանի հողաշինարարության ճարտարապետական ֆակուլտետ։ 2020 թվականին կարմիր դիպլոմով ավարտել է «Միջավայրի դիզայն» մասնագիտության բակալավրիատը, որից հետո սովորել է Մոսկվայի պետական համալսարանի մագիստրատուրայում՝ «Հեռուստատեսություն» ուղղվածությամբ։

Մասնակցել է ռեժիսորական դասընթացների։ 2017 թվականին մասնակցել է «Miss fashion Russia 2017» մրցույթին։ Մոդելի գործունեությունը սկսել է 2019 թվականի փետրվարին, երբ հաջող քասթինգից հետո մասնակցել է *Lamoda* օնլայն կատալոգի նկարահանմանը։

### Մասնակցություն գեղեցկության մրցույթներին
2019 թվականին հաջողությամբ անցել է Միսս Ռուսաստան 2019 քասթինգը՝ դառնալով մրցույթի պատմության մեջ Ազովի առաջին ներկայացուցիչը։ Ապրիլի 13-ին «Բարվիխա Luxury Village» համերգասրահում տեղի է ունեցել մրցույթի եզրափակիչը, որտեղ նվաճել Է «Միսս Ռուսաստան» տիտղոսը։ Մրցույթում հաղթելու համար ստացել է երեք միլիոն ռուբլի դրամական պարգև, ինչպես նաև Միսս Աշխարհ և Միսս Տիեզերք մրցույթներին մասնակցելու հնարավորություն։

Երկու մրցույթների անցկացման ժամկետների մոտ լինելու պատճառով Ալինան չի կարողացել մասնակցել Միսս Տիեզերք 2019 մրցույթին։ Լոնդոնում դեկտեմբերի 14-ին կայացած «Միսս աշխարհ 2019» մրցույթում Ալինան ընդգրկվել է թոփ-12-ում։

## Ծանոթագրություններ

## Արտաքին հղումներ
* Միսս Ռուսաստան 2019 Ալինա Սանկոն՝ մրցույթում հաղթանակի և ապագայի պլանների մասին // Հատված «Вечерний Ургант» հաղորդումից, ապրիլի 19, 2019.
* Միսս Ռուսաստան 2019 Ալինա Սանկո․ «Իմ վաստակածը կծախսեմ մայրիկիս վրա, ուզում եմ, որ նա Ազովից տեղափոխվի Մոսկվա» // Woman.ru, ապրիլի 25, 2019.
* Միսս Ռուսաստան 2019 Ալինա Սանկոն հաղթանակի և հետագա անելիքների մասին // Hello!, մայիսի 18, 2019.

Կատեգորիա:Ռուս մոդելներ
Նաչո Դուատո

**Նաչո Դուատո** (ամբողջական անունը՝ **Խուան Դուատո Բարիսա** , ), իսպանացի պարող, խորեոգրաֆ և թատերական նկարիչ։

## Կենսագրություն
Բալետ պարել սովորել է Ռամբեր բալետի դպրոցում (Լոնդոն), Մորիս Բեժարեի Մուդրա դպրոցում (Բրյուսել) և Ալվինա Էյլի պարի թատրոնին կից գործող դպրոցում (Նյու-Յորք)։ Որպես պարուհի կարիերան սկսել է Բիրգիտ Կուլբերգի շվեդական բալետում, մեկ տարի անց միացել է Նիդերլանդների պարի թատրոնին՝ Իրժի Կիլիանի ղեկավարության ներքո։ 1980-ական  թվականների սկզբից հանդես է գալիս որպես խորեոգրաֆ, 1988 թվականից՝ Նիդերլանդների պարի թատրոնի խորեոգրաֆ է Իրժի Կիլիանի և Հանս վան Մանենի հետ համատեղ։

Որպես հրավիրված պարուհի՝ աշխատել է աշխարհի խոշորագույն բալետային խմբերի հետ, բեմադրություններ է բեմադրել Փարիզի օպերայում, «Լա Սկալա»–ում, Մեծ Բրիտանիայի Թագավորական բալետում, Ամերիկյան բալետի թատրոնում և այլ վայրերում։ 1990 թվականից եղել է Իսպանիայի Ազգային բալետի գեղարվեստական ղեկավար։ 2010 թվականին ժամանակից շուտ խզել է պայմանագիրը և հայտարարել, որ 2011 թվականից սկսում է աշխատանքը Սանկտ Պետերբուրգի Միխայլովսկի թատրոնում՝ որպես բալետի գեղարվեստական ղեկավար։

2014 թվականի օգոստոսին զբաղեցրել է Բեռլինի պետական բալետի ինտենդանտի պաշտոնը։ 2016 թվականին Բեռլինի քաղաքապետ  Միքայել Մյուլերը հայտարարել է, որ Նաչո Դուատոի հետ  պայմանագիրը, որը ավատվում է 2019 թվականին, չի երկարացվի, բալետի խումբը կղեկավարեն Սաշա Վալցը և Յոհան Էմանը։

2019 թվականից Սանկտ Պետերբուրգի Միխայլովսկի թատրոնի գեղարվեստական ղեկավարն է։

Դերասանուհի Անա Դուատոյի խորթ եղբայրն է։

## Բեմադրություններ
Բալետներ է բեմադրել Յոհան Սեբաստիան Բախի, Ֆրանց Շուբերտի, Լյուդվիգ վան Բեթհովենի, Ռիխարդ Վագների, Օտտորինո Ռեսպիգիի, Մորիս Ռավելի, Էրիկ Սատիի, Սերգեյ Պրոկոֆևի, Էյտոր Վիլա-Լոբոսի, Յանիս Քսենակիսի, Պյոտր Չայկովսկու երաժշտության հիմման վրա։

## Ճանաչում
* 1995՝ Արվեստի և գրականության շքանշանի ասպետ (Ֆրանսիա)
* 2000՝ «Benois de la Danse» մրցանակ («Լռության և դատարկության ձևեր» բալետի համար
* 2011՝ «Ոսկե սոֆիտ» մրցանակ մեկ գործողությամբ բալետների ծրագրի համար։

## Ծանոթագրություններ

## Արտաքին հղումներ
* Биография на сайте Михайловского театра
* Персональный сайт , 
* Сайт Национальной балетной компании Испании 
* На сайте IMDB
* Фрагменты спектакля ''Многогранность'', видео 
* [Интервью, [2008]] 
* [Интервью, [2009]] 

Կատեգորիա:Բալետի արտիստներ
Կատեգորիա:Բեմական կեղծանուններ
Կատեգորիա:Թատերական նկարիչներ
Կատեգորիա:Իսպանացի խորեոգրաֆներ
Բելխատուվ

**Բելխատուվ** (), քաղաք Լեհաստանի կենտրոնական մասում՝ Լոձի վոևոդությունում, Ռակուվկա գետի ափին, երկրի մայրաքաղաք Վարշավայից մոտավորապես 160, Լոձից՝ 50 կիլոմետր հեռավորության վրա։ Ընկած է լեհական Սերաձ պատմական մարզում։ Հիմնադրվել է XIV դարում, քաղաքի կարգավիճակ ստացել 1743 թվականին, 1870 թվականին զրկվել է այդ կարգավիճակից, 1925 թվականին վերստացել այն։ Լեռնահանքային արդյունաբերության խոշոր կենտրոն է. քաղաքից շուրջ 10 կիլոմետր հեռավորության վրա գտնվում են գորշ ածխի հարուստ հանքավայր և «Բելխատուվ» ջերմաէլեկտրակայանը, որն ածուխով աշխատող ամենախոշոր էլեկտրակայանն է Եվրոպայում, տալիս է Լեհաստանում արտադրվող ամբողջ էլեկտրաէներգիայի 20 տոկոսը։ Ածխահանքում ու ջերմաէլեկտրակայանում ընդհանուր առմամբ աշխատում է շուրջ 8 հազար մարդ։

Քաղաքն զբաղեցնում է 34.63 քառակուսի կիլոմետր տարածք։ 2019 թվականի դեկտեմբերի 31-ի տվյալներով բնակչության թվաքանակը եղել է 56 973, բնակչության խտությունը՝ 1 073,8  մարդ/կմ²։

## Խոհանոց
Պաշտոնապես Բելխատուվի ավանդական կերակրատեսակ է գրանցվել *wyborowa krówka bełchatowska*-ն, որը լեհական ազգային «կովիկ»  (*krówki*) քաղցրավենիքի տեղական տարատեսակն է։

## Պատկերասրահ

File:Bełchatów -siedziba PGE 4.JPG|PGE ընկերության գլխավոր գրասենյակը
File:Stadion GKS Bełchatów (Poland).JPG|Մարզադաշտը
File:Dworek Olszewskich.jpg|Օլշևսկու դաստակերտը
File:MiPBP Bełchatów.JPG|Գրադարանը
File:Rogowiec, Elektrownia Bełchatów - fotopolska.eu (262558).jpg|Տեսարան ածխահանքից ու ջերմաէլեկտրակայանից
Osiedle 1 Maja bloki 1,2,3 (Bełchatów).JPG |«Մայիսի 1» թաղամասը
Osiedle Binków (Bełchatów).JPG|«Բինկով» թաղամասը
Hala Energia (Bełchatów).JPG |«Էներգիա» մարզասրահը
Os. Przytorze (Bełchatów).JPG | «Պշիտոժե» թաղամասը
Kościół Grocholice - wejście główne (Bełchatów).JPG |Ամենայն սրբոց եկեղեցին
Mickiewicz pomnik Bełchatów.JPG|Ադամ Միցկևիչի կիսանդրին


## Անվանի անձինք
* Հարրի Հեֆթ (1925–2007), Աուշվիցի համակենտրոնացման ճամբարից փրկված և ԱՄՆ-ում պրոֆեսիոնակ բռնցքամարտիկ դարձած մարզիկ
* Մարտինա Տրայդոս (* 1989), ձյուդոիստուհի
* Ալեքսանդրա Գավորսկա (* 1995), վազորդուհի

## Քույր քաղաքներ
Բելխատուվը բարեկամական ու գործընկերային սերտ կապեր է հաստատել հետևյալ քաղաքների հետ.

* Օբերժանվիլ
* Միսլենիցե
* Չոնգրադ
* Ալկոբասա (քաղաք)
* Տաուրագե
* Սովետսկ

## Ծանոթագրություններ

## Արտաքին հղումներ
* Քաղաքի պաշտոնական կայքը (in Polish)
* Geoportal miasta (m.in. granice miasta, granice osiedli, miejscowy plan zagospodarowania przestrzennego, ortomapy, parki, wody, punkty charakterystyczne powodzi itd.

Կատեգորիա:Լեհաստանի բնակավայրեր
Կատեգորիա:Լեհաստանի քաղաքներ
Օզորկուվ

**Օզորկուվ** (), քաղաք Լեհաստանում՝ պատմական Լենչիցկա երկրամասում, ներկայիս Լոձի վոևոդության Զգեժի պովյատում (շրջանում), Բզուրա գետի ափին, Լոձ քաղաքից մոտավորապես 20 կիլոմետր դեպի հյուսիս։ Ունի քաղաքային գմինայի կարգավիճակ։ Զբաղեցնում է 15,47 կմ² տարածք։ Բնակչության թվաքանակը 2019 թվականի դեկտեմբերի 31-ի տվյալներով եղել է 19 311։

## Քույր քաղաքներ
* , Պոպոլի (2005 թվականից)
* , Ուպլանդս-Բրո (2008 թվականից)
* , Վիսոկե Միտո (2013 թվականից)

## Անվանի անձինք
* Սամուել Ռեշևսկի — ամերիկացի գրոսմայստեր, եղել է հրաշամանուկ շախմատիստ
* Զալմեն Զիլբերցվայգ (1894–1972), հրա թատերագիր
* Վիտոլդ Սոբոչինսկի (1929–2018), կինոօպերատոր
* Գերտրուդ Շմիդտ (* 1942), թեթևաթլետ, օլիմպիական խաղերի մոսնակից

## Պատկերասրահ

Ozorków, pl. Jana Pawła II, kościół św. Józefa-038.JPG|Սբ. Հովսեփի կոստյոլը
Ozorków - Barokowy kościół parafialny św. Józefa Oblubieńca i Podwyższenia Św.Krzyża (1668) - panoramio (1).jpg|Բարոկկո ոճով կառուցված ծխական կոստյոլը
Ozorków, Kosciół ewangelicko-augsburski pw. Dwunastu Apostołów Jezusa Chrystusa 1842 - panoramio (1).jpg|Ավետարանական եկեղեցին
City view from Ozorkow (3).jpg|Հովհաննես-Պողոս II-ի հրապարակը 


## Ծանոթագրություններ

## Արտաքին հղումներ
* Քաղաքի պաշտոնական կայքէջը
* Ozorków.net - Miasto i Gmina Ozorków
* Oficjalna strona Gminy Ozorków
* OzoGaleria - pictures gallery from Ozorków

Կատեգորիա:Լեհաստանի բնակավայրեր
Կատեգորիա:Լեհաստանի քաղաքներ
Չոնգրադ

**Չոնգրադ** (, , , նաև՝ *Црноград / Crnograd*), քաղաք Հունգարիայի հարավային մասում, նույնանուն մեդյեում (կոմսությունում, մարզում)։ Ընկած է Տիսա գետի ափին, Սենտեշ և Կիշկունֆելդհազա քաղաքները կապող 451-րդ ավտոմայրուղու վրա։ Բնակչության թվաքանակը 2012 թվականի տվյալներով եղել է 16&nbsp;846:

## Պատմություն
Բնակավայրը հիմնել են սլավոնները, անվանել *Չեռնիգրադ* (*Черниград*,, որ նշանակել է «*սև բերդ*»)։ Այն եղել է բուլղարների սահմանապահ ամրացված բնակավայրերից մեկը։ Հունգարական նվաճումների ժամանակաշրջանում՝ 9-րդ դարի վերջերին, Մարոշի ողջ հարթավայրի հետ ընկել է մադյարների տիրապետության տակ։ Իշտվան I թագավորը (1000—1038) Չոնգրադը դարձրել է վարչական կենտրոն, նրա անունով կոչել նաև ողջ կոմսությունը։ Երկու դար անց մոնղոլների արշավանքի (1240—1242 թթ.) հետևանքով բերդն ու բնակավայրը լրջորեն վնասվել են, կորցրել իրենց նախկին դերը, և 1247 թվականին Բելա IV թագավորը կոմսության աթոռանիստը տեղափոխել է Սեգեդ։ Չոնգրադը քաղաքի կարգավիճակ կարողացել է վերստանալ միայն 1920 թվականին։

## Բնակչություն

## Քույր քաղաքներ
Չոնգրադը բարեկամական ու գործընկերային սերտ կապեր է հաստատել հետևյալ քաղաքների հետ.

## Պատկերասրահ

Csongrád - Temple.jpg|Կաթոլիկ տաճարը
Pontonbridge csongrad.jpg|Պոնտոնային կամուրջը
Csongrad city limit sign rovas script.jpg|
Sandbank Csongrad.JPG|Տիսայի մանրավազուտ ափը


## Ծանոթագրություններ

## Գրականություն
*István Sebestyén (1996): *A Glance at Csongrád*. Csongrád a vizek és a parkok városa. Raszter Kft. Kiadó, Csongrád, Hungary

## Արտաքին հղումներ
*Official website (in Hungarian)
*Körös-Torok (in Hungarian)
*List of churches in Csongrád  (in Hungarian)
*László Tari Museum (in Hungarian)
*Csongrád town Events Calendar  (in Hungarian)
*Csongrád at funiq.hu

Կատեգորիա:Հունգարիայի բնակավայրեր
Կատեգորիա:Հունգարիայի քաղաքներ
Ֆեյնմանի կետ

thumb|right|upright=2|-ի առաջին 1000 թվանշանները: Երկու կրկնվող թվերը նշված են դեղինով, երեքը՝ կանաչով, իսկ վեցը՝ կարմիրով
**Ֆեյնմանի կետ**, վեց իննից բաղկացած հաջորդականություն, որը սկսվում է -ի տասնորդական կոտորակի 762-րդ նիշից։ Այն կոչվում է ամերիկացի ֆիզիկոս Ռիչարդ Ֆեյնմանի (1918-1988) անունով, որը դասախոսություններից մեկի ժամանակ կատակով ասել է, որ ցանկանում է հիշել  թվի թվանշանները մինչև այս դիրքը, որպեսզի ինչ-որ մեկին ուղղված պատմությունը ավարտի «ինը, ինը, ինը, ինը, ինը, ինը և այլն» բառերով՝ կարծես ենթադրելով, որ -ի արժեքը ռացիոնալ է։

## Վիճակագրություն
Պատահականորեն ընտրված թվանշանների հաջորդականության դեպքում առաջին 762 թվանշաններում ինչ-որ տեղ անընդմեջ վեց 9-ի հանդիպելու հավանականությունը մոտավորապես 0,08 % է (2021 թվականի սեպտեմբերի դրությամբ հայտնի չէ, արդյոք -ն նորմալ թիվ է)։

Վեց միանման թվանշանների հաջորդ համակցությունը (կրկին ինը) տեղի է ունենում  թվի մեջ 193 034-րդ դիրքում։ Վեց ութը կարելի է գտնել 222 299-րդ դիրքում։ Զրոն կրկնվում է վեց անգամ 1699927-րդ դիրքում։ «12345678» հաջորդականությունը արդեն հայտնաբերվել է 186 557 266 դիրքում։ «141592» թվերի հաջորդականությունը, որը գտնվում է տասնորդական կետից անմիջապես հետո, կրկնվում է 821 582 դիրքում։ «123456789» հաջորդականությունը արդեն կարելի է գտնել միայն 523 551 502 դիրքում։

Ֆեյնմանի կետ կոչվում է նաև չորս կամ հինգ նույնական թվանշաններից բաղկացած հաջորդականության առաջին հայտնվելը։ Օրինակ, 7 թվի համար Ֆեյնմանի կետը 1589 է, որն այն դիրքն է -ում, որտեղ յոթն առաջին անգամ կրկնվում է չորս անգամ անընդմեջ։

Ֆեյնմանի կետը e թվի բնական լոգարիթմների հիմքի համար տեղի է ունենում շատ ավելի հեռու դիրքում (384 340-րդ դիրք), մինչդեռ հաջորդականությունը ներառում է միանգամից ութ հաջորդական ինը։

## Տասնորդական ներկայացում
 թիվը մինչև Ֆեյնմանի կետը (ներառյալ).



## Ծանոթագրություններ

Կատեգորիա:Պի
Կատեգորիա:Գիտական հումոր
Անա Մարիա դել Ռիո

**Անա Մարիա դել Ռիո** (, ), չիլիացի գրականության պրոֆեսոր, գրող և ֆեմինիստ, Սանտյագոյի  գրական և Մարիա Լուիզա Բոմբալի մրցանակների մրցանակակիր։

## Կենսագրություն
Անա Մարիան գրականություն է սովորել Չիլիի կաթոլիկ համալսարանում և ավարտել է Ռայսի և Փիթսբուրգի համալսարանների ասպիրանտուրան։ Նրա աշխատանքները հրատարակվել են Չիլիում, Իսպանիայում, Արգենտինայում և ԱՄՆ-ում։ Գրողի գրական դեբյուտը տեղի է ունեցել 1985 թվականին, իր «Entreparéntesis» գրքով։ 1986 թվականին հրատարակվել է Անա Մարիայի առաջին վեպը, որտեղ երևում է 1980-ականներին լատինաամերիկյան կանանց գրականության մեջ գերիշխող կանացի կողմնակալությանը։

## Աշխատություններ
* *Entreparéntesis* (1985);
* *Óxido de Carmen* (—);
* *De golpe, Amalia en el umbral* (1991);
* *Siete días de la señora K.* (—);
* *Tiempo que ladra* (—);
* *Bajo Techo: Antología de cuentos chilenos contemporáneos* (1995);
* *Gato por liebre* (1995);
* *A tango abierto* (—);
* *La esfera media del aire* (1998);
* *Carmenoxid* (1999);
* *Lita, la niña del fin del mundo* (—);
* *Ni a tontas ni a locas* (2003);
* *Amarilis* (—);
* *Cuentos chilenos: una antología* (2006);
* *La bruja bella y el solitario* (—);
* *La historia de Manú* (—);
* *Pero ahora no es verano* (2011);
* *Un niño de diez mil años* (2011);
* *Un esqueleto en vacaciones* (—);
* *Antologías diversas con apariciones de sus obras: «Historias de mentes»* (2001);
* *«Contando el cuento: antología joven narrativa chilena» R. Díaz Eterovich y Diego Muñoz V. (comp.)* (1986);
* *«Grandes cuentos del siglo XX» Camilo Marks (comp.)* (2001).

## Ծանոթագրություններ

## Արտաքին հղումներ
*Ана Мария Дель Рио на Memoria Chilena.

Կատեգորիա:Չիլիացի ակադեմիկոսներ
Կատեգորիա:Չիլիացի գրողներ
Կատեգորիա:Չիլիացի ֆեմինիստներ
Հավայան այբուբեն

**Հավայան այբուբեն** () անգլերենից ադապտացված այբուբեն է, որը ներդրվել է 19-րդ դարի սկզբին ամերիկացի բողոքական միսիոներների կողմից։

## Պատմություն
1822 թվականին գրելու համակարգը, որը հիմնված է նմանատիպ նորզելանդական համակարգի վրա, մշակվել և տպագրվել է ամերիկացի բողոքական միսիոներ Էլիշա Լումիսի կողմից։ Բնօրինակ այբուբենը ներառում էր հինգ ձայնավոր (a, e, i, o, u) և տասներկու բաղաձայն (b, d, h, k, l, m, n, p, r, t, v, w)։ Այն տպագրվել է ութ էջանոց գրքույկում, որը հայտնի է որպես «Pi-a-pa», որը բացի այբուբենից ներառում էր ուղղագրության դասեր և ընթերցանության հավաքածու։

## Ժամանակակից այբուբեն
Ժամանակակից պաշտոնական Հավայան այբուբենը ներառում է 13 տառ՝ 5 սովորական ձայնավոր՝ Aa, Ee, Ii, Oo, Uu և 8 բաղաձայն՝ Hh, Kk, Ll, Mm, Nn, Pp, Ww, ʻokina (փոխանցում է գլոտալ կանգառ)։ Կան նաև 5 փոփոխված տառեր (մակրոններով), որոնք օգտագործվում են երկար ձայնավորները ներկայացնելու համար՝ Āā, Ēē, Īī, Ōō, Ūū:

## Արտասանություն

### [[Երկբարբառ]]ներ

## Տես նաև
* Հավայերեն

## Ծանոթագրություններ
Մարինա Ռաթներ

**Մարինա Ռաթներ** (), խորհրդային ծագում ունեցող ամերիկացի մաթեմատիկոս, մաթեմատիկայի պրոֆեսոր Կալիֆոռնիայի համալսարանում, հայտնի է իր աշխատանքներով «Ergodicity» թեորիայի մեջ։ 1990-ական թվականներին նա ապացուցել է մի քանի մեծ թեորեմներ՝ առնչվող դինամիկ համակարգի միատարր տարածքին, հայտնի է որպես Ռաթների թեորեմ։

1987 թվականին Ռաթները ստացել է Գուգենհայմայի կրթաթոշակը, 1993 թվականին պարգևատրվել է «Ostrowski Prize» մրցանակով և այդ նույն տարում ընտրվել է ԱՄՆ գիտությունների ազգային ակադեմիայում։ 1994 թվականին ԱՄՆ գիտությունների ազգային ակադեմիայի կողմից պարգևատրվել է Ջոն Քարտի մրցանակով։

## Կենսագրություն
Մարինա Ռաթները ծնվել է Մոսկվայում 1938 թվականին։ Ծնվել է ագրոքիմիայի և բույսերի ֆիզիոլագիայի ոլորտի գիտնականներ Եվսեիա Ռաթների (1905-1978) և Կցիա Մարգոլինայի (1905-1999) ընտանիքում։ Ընտանիքում խոսակցական լեզուն եղել է իդիշը, իսկ Կցիա Մարգոլինան այդ լեզվով հրատարակել է բանաստեղծությունների երեք ժողովածու։

1956 թվականին ընդունվել է Մոսկվայի պետական համալսարանի մեխանիկամաթեմատիկական ֆակուլտետ, ուր նոր սկսել են ընդունել հրեաների, երբ ավարտվել է ստալինյան հակահրեական պատերազմը, 1961 թվականին պաշտպանել է դիպլոմը Անդրեյ Կոլմոգորովի և Ռոլանդ Լվովիչի գլխավորությամբ։ Այնուհետև դասավանդել է Կոլմոգորովի ստեղծած թիվ 18 ՖՄՇ-ում (այժմ ՝ ՄՊՀ ՍՈՒՆՑ), այդ նույն ժամանակ ծնվել է աղջիկը։ 1965 թվականին վերադարձել է ՄՊՀ և դարձել է ասպիրանտ Յակով Սինայի մոտ։ Նրա գլխավորությամբ 1969 թվականին պաշտպանել է թեկնածուական «Գեոդեզիսկան հեղեղ միացյալ շերտատված տարածության վրա կոմպակտ բացասական թեքության մոտ» դիսերտացիան։ Այնուհետև նա դասավանդել է Մոսկվայի Ն. Բաումանի անվան պետական տեխնիկական համալսարանում, բայց ազատվել է թղթերը Իսրայելի ներգաղթային համալսարան տալուց հետո։

Ռաթները Իսրայելում ապրել է 1971 թվականից մինչև 1975 թվական, դասավանդել է Երուսաղեմի հրեական համալսարանում, ինչպես նաև համալսարանի դպրոցում։ 1975 թվականին դարձել է գործող ընթերակա-պրոֆեսոր Բերքլիում, որտեղ 1982 թվականից աշխատել է պրոֆեսորի աստիճանում։

## Ընտանիք
* Պապիկը՝ Պավել Վասիլևիչ Մարգոլինը (1870-1942), հրատարակիչ և խմբագիր է, Ռաբբի ընտանիքից է, եղել է մի շարք պարբերականների խմբագիր իդիշ լեզվով և եբրայերենով՝ Վիլնյուսում և Բեռլինում։
* Հորաքույրը՝ Ռախիլ Պավլովնա Մարգոլինը, գրականագետ է, եղել է Կոռնեյ Չուկովսկիի թղթակցուհին (նրանց նամակագրությունները 1978 թվականին հրատարկվել են առանձին գրքում)։

## Ծանոթագրություններ

## Արտաքին հղումներ
* http://www-history.mcs.st-andrews.ac.uk/Mathematicians/Ratner.html
* ''Ratner’s Theorems on Unipotent Flows'' , ISBN 0-226-53984-9
* Марины Ратнер

Կատեգորիա:20-րդ դարի ամերիկացի մաթեմատիկոսներ
Կատեգորիա:20-րդ դարի ռուս մաթեմատիկոսներ
Կատեգորիա:21-րդ դարի ամերիկացի կանայք
Կատեգորիա:21-րդ դարի ամերիկացի մաթեմատիկոսներ
Կատեգորիա:Մաթեմատիկոսներ այբբենական կարգով
Չերվոնա ռուտա (անսամբլ)

**Չերվոնա ռուտա**, վոկալ և գործիքային անսամբլ, որը ստեղծվել է 1971 թվականին Չեռնովցիի ֆիլհարմոնիային կից, շեփորահար Անատոլի Եվդոկոմենկոյի կողմից Չեռնովցիի համալսարանի էստրադային նվագախմբի երաժիշտներից, հատուկ Սոֆյա Ռոտարուին նվագակցելու համար։

## Պատմություն
Երկար ժամանակ Չերվոնա ռուտան գտնվել է Ուկրաինայի ժողովրդական արտիստի ստվերում, բացառությամբ հազվագյուտ անկախ հյուրախաղային ելույթների։ Չերվոնա ռուտայի հետ իրենց ստեղծագործական կարիերան են սկսել այնպիսի հայտնի կատարողներ, ինչպիսիք են Արկադի Խորալովը, Մոլդովայի վաստակավոր արտիստուհի Անաստասիա Լազարյուկը և Բելառուսի Հանրապետության վաստակավոր արտիստ «Պեսնյարի» վոկալ գործիքային անսամբլի (այժմ՝ բելառուսական «Պեսնյարի») մենակատար Վալերի Դաինեկոն։ 1981 թվականին անսամբլը Յալթայում կատարողների մրցույթում արժանացել է բարձր վարպետության Գրան պրի մրցանակի։

Անսամբլի մենակատար Սոֆիա Ռոտարուն 1968 թվականին դարձել է Երիտասարդության և ուսանողների IX համաշխարհային փառատոնի դափնեկիր։ 1971 թվականին Ռոտարուի մասնակցությամբ անսամբլը նկարահանվել է «Չերվոնա ռուտա» երաժշտական ֆիլմում, 1975 թվականին՝ «Երգը միշտ մեզ հետ է» երաժշտական ֆիլմում։
Կոլեկտիվը մեծ ճանաչում է ունեցել նախկին ԽՍՀՄ-ում և նրա սահմաններից դուրս։ Սոֆյա Ռոտարուի մասնակցությամբ «Չերվոնա ռուտա»-ի շրջագայությունները հաջողությամբ են անցել Բուլղարիայում, Չեխոսլովակիայում, Հունգարիայում, Լեհաստանում, Արևելյան Գերմանիայում, Ֆինլանդիայում, Արևմտյան Բեռլինում։ Լեհ թատերագետ Անջեյ Վոլչկովսկին գրել է․

Անսամբլի երգացանկում ընդգրկված են տարբեր կոմպոզիտորների և հեղինակների երգեր, այդ թվում՝ հունգարացի կոմպոզիտոր Գաբոր Պրեսերի (հայտնի ռոք երաժիշտ, Locomotiv GT խմբի ղեկավար) և Ի. Կովաչի «Արի պարենք» երգը։

1986 թվականին «Չերվոնա Ռուտա» անսամբլը լուծարվեց, խումբը որոշեց շարունակել իր կարիերան առանց Սոֆյա Ռոտարուի՝ վերադառնալով հին ժողովրդական երգերի ոլորտ։ Երգչուհու համար սա անակնկալ էր և  ծանր զգացողություններ առաջացրեց։

## Սկավառակագրություն
* 1972- Չերվոնա ռուտա
* 1979 - Միայն քեզ
* 1981 - Սոֆյա Ռոտարուն և Չերվոնա ռուտան

## Ծանոթագրություններ

## Արտաքին հղումներ
* ВИА «ЧЕРВОНА РУТА» Крымская государственная филармония
* ВІА «Червона рута» на «Черемшині» 

Կատեգորիա:1971 հիմնադրված երաժշտական խմբեր
Կատեգորիա:1990-ականների կազմալուծումներ
Կատեգորիա:RCA Records-ի արտիստներ
Կատեգորիա:Խորհրդային երաժշտական խմբեր
Կատեգորիա:Ուկրաինական երաժշտական խմբեր
Վիտտեն

**Վիտտեն** (), քաղաք Գերմանիայում՝ Հյուսիսային Հռենոս-Վեստֆալիա երկրամասի Ռուրի տարածաշրջանում, որի կազմի մեջ մտնող Էնապե-Ռուր շրջանի խոշորագույն բնակավայրն է։ Բնակչության թվաքանակը 2005 թվականի տվյալներով եղել է շուրջ 101 հազար, 2011 թվականին՝ 96.221:

## Բնակչություն

## Պատմություն
Պատմական փաստաթղթերում առաջին անգամ հիշատակվել է 1214 թվականին (1975 թվականին Վիտտենի շրջաններից մեկը դարձած Գերբեդե բնակավայրը հիշատակվել է ավելի վաղ՝ 851 թվականին)։ 1578 թվականից այստեղ զարկ է տրվել ածխի արդյունահանմանը։ 1946 թվականին, երբ վարչականորեն կազմավորվել է Հյուսիսային Հռենոս-Վեստֆալիա երկրամասը, Վիտտենը մտել է դրա կազմի մեջ։

## Ուշագրավ փաստ
Վիտտենը գերմանական առաջին բնակավայրն է, որտեղ մասնավոր համալսարան է բացվել։

## Քույր քաղաքներ
Վիտտենը բարեկամական ու գործընկերային սերտ կապեր է հաստատել հետևյալ քաղաքների հետ.

* , Բովե
* , Մալնից
* , Վոլֆեն
* , Կուրսկ
* , Տչև
* , Սան Կառլոս

## Պատկերասրահ

NRW, Witten - Hohenstein, Berger-Denkmal 01.jpg|Բերգերի հուշարձանը
NRW, Witten - Helenenturm 01.jpg|Ելենայի աշտարակը
NRW, Witten - Rathaus 021.jpg|Ռատուշան
Witten Johanniskirche Rathausturm.jpg|
Witten Marienkirche.jpg|Սուրբ Մարիամ եկեղեցին
RuineHardenstein5.jpg|Միջնադարյան ամրոցի ավերակները
NRW, Witten - Hohenstein Laufwasserkraftwerk 01.jpg|Հոենշտայն հէկ-ը
NRW, Witten - Ruhr-Eisenbahnviadukt 01.jpg|Ռուրի ջրանցույցը (վիադուկը)


## Ծանոթագրություններ

## Արտաքին հղումներ

* 

Կատեգորիա:Բնօրինակում անաղբյուր հոդվածներ
Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Մատեո Ֆալկոնե

**Մատեո Ֆալկոնե**, ֆրանսիացի գրող Պրոսպեր Մերիմեի՝ 1829 թվականին գրած նովելն է։ Առաջին անգամ լույս է տեսել *Revue de Paris*-ի մայիսյան համարում՝ ստանալով դրական արձագանքներ։

## Դիպաշար (սյուժե)
Մատեո Ֆալկոնեն՝ հարգված հողատերը և նշանառուն, ապրում էր Կորսիկայի խորդուբորդ հատվածում, որտեղ հաճախում էին օրենքից խույս տվածները։

Մի օր Մատեոն թողնում է իր 10-ամյա որդուն՝ Ֆորտունատոյին, տնօրինելու ոչխարների հոտը։ Նրա բացակայության ժամանակ այդ կողմերով է անցնում Ջանետտո անունով հետախուզվող հանցագործը և իմանալով Մատեոյի համբավի մասին՝ խնդրում է թաքնվել տանը։ Ֆորտունատոն տատանվում է, բայց համաձայնում է այն բանից հետո, երբ Ջանետտոն նրան արծաթե մետաղադրամ է առաջարկում։

Շուտով հասնում է զինվորների խումբը՝ Ֆորտունատոյի հեռավոր զարմիկի՝ Թիոդորոյի գլխավորությամբ։ Թիոդորոն հարցնում է նրան Ջանետտոյի մասին և պատասխաններից չբավարարված՝ հրամայում է խուզարկել տունը։ Խուզարկվողին չգտնելուց հետո նա առաջարկում է իր արծաթե ժամացույցը Ջանետտոյի դիմաց։ Չկարողանալով դիմադրել՝ Ֆորտունատոն մատնում է հանցագործի թաքստոցը։

Այդ ընթացքում Մատեոն և նրա կինը վերադառնում են, և մինչ զինվորները զբաղված էին Ջանետտոյին ձերբակալելով, Թիոդորոն խանդավառությամբ պատմում է Մատեոյին, թե ինչպես են բռնել այդ մարդուն։ Ջանետտոն Մատեոյին վիրավորում է՝ տունը որակելով որպես «դավաճանի տուն»։

Զայրացած Մատեոն սպասում է մինչև զինվորների հեռանալը, այնուհետև Ֆորտունատոյին պատվիրում է հետևել իրեն դեպի մոտակա ձորը։ Այնտեղ նա առաջարկում է Ֆորտունատոյին աղոթել, իսկ այնուհետև գնդակահարում է նրան։

## Էկրանավորում
* 1973 թվականին Կացուհիրո Օտոմոն իր դեբյուտային մանգայում ստեղծեց Մատեո Ֆալկոնեի կերպարը։
* 2009 թվականին Էրիկ Վիլլյարդը կարճ նովելը վերածեց 65-րոպեանոց ֆիլմի։

## Ծանոթագրություններ

## Արտաքին հղումներ
* «Մատեո Ֆալկոնե» նովելի աուդիոտարբերակը ։

Կատեգորիա:19-րդ դարի գրականություն
Կատեգորիա:Գրական ստեղծագործություններ այբբենական կարգով
Կատեգորիա:Պրոսպեր Մերիմեի ստեղծագործություններ
Բիթերֆելդ-Վոլֆեն

**Բիթերֆելդ-Վոլֆեն** (), քաղաք Գերմանիայում՝ Սաքսոնիա-Անհալտ երկրամասում, որի կազմի մեջ մտնող Անհալտ-Բիթերֆելդ շրջանի խոշորագույն բնակավայրն է։ Կազմավորվել է 2007 թվականի հուլիսի 1-ին Բիթերֆելդ և Վոլֆեն քաղաքների միավորման արդյունքում՝ իր կազմում ներառելով նաև Գրեպին, Հոլցվայսիգ և Տալհայմ բնակավայրերը։ Ընկած է գորշ ածխի հանույթով ու ծանր արդյունաբերության ձեռնարկություններով հռչակված տարածաշրջանում։ Զբաղեցնում է 87,55 կմ2 տարածք։ Բնակչության թվաքանակը 2019 թվականի դեկտեմբերի 31-ի տվյալներով եղել է 38 159։

## Քույր քաղաքներ
2019 թվականի դրությամբ Բիթերֆելդ-Վոլֆենը բարեկամական ու գործընկերային սերտ կապեր էր հաստատել հետևյալ քաղաքների հետ.

## Տնտեսություն
Քաղաքում գործող արդյունաբերական խոշոր ձեռնարկություններից են էլեկտրաշարժիչներ ու գեներատորներ արտադրող *Pamo Reparaturwerk* ընկերությունը, չինական Farasis Energy ընկերության կուտակիչային մարտկոցների գործարանը։

## Պատկերասրահ

BitterfeldApoMus.JPG|
Rathaus Bitterfeld-Wolfen.jpg|
Städtisches Kulturhaus Bitterfeld-Wolfen.jpg|
Bitterfelder Bogen (2).jpg|
Wolfen Industrie- und Filmmuseum.jpg|
Bitterfeld Rathaus.jpg|


## Ծանոթագրություններ

## Արտաքին հղումներ
* Պաշտոնական կայքը 

Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Սիդքափ

**Սիդքափը** Անգլիայի հարավ-արևելյան Լոնդոնի տարածք է, հիմնականում Լոնդոնի Բեքսլի թաղամասում։ Այն Չարինգ Կրոսից 11,3 մղոն (18,2 կմ) հարավ-արևելք է, սահմանակից է Լոնդոնի Բրոմլի և Գրինվիչ թաղամասերին և գտնվում է պատմական Քենթ կոմսությունում։

Ենթադրվում է, որ անունը ծագել է Cetecopp-ից, որը նշանակում է «նստատեղի ձևավորված կամ հարթ գագաթով բլուր»։ այն ունեցել է իր առաջին գրանցված օգտագործումը 1254 թվականին։ Սիդքափի բնակչությունը, ներառյալ նրա Ֆուտս Քրեյ, Նորթ Քրեյ, Օլբանի Պարկ, Լոնգլենդս, Ռաքսլի, Բլեքֆեն և Լամորբեյ թաղամասերը, 2011 թվականին կազմել է 43,109 մարդ։

## Պատմություն
### Ծագումները
Սիդքափը առաջացել է որպես փոքրիկ ավան Մեյդսթոունից Լոնդոն տանող ճանապարհին։ Ըստ Էդվարդ Հասթեդի՝ «Թոմաս դե Սեդկոպը այս կալվածքի սեփականատերն էր Հենրիխ VI թագավորի 35-րդ տարում։ [այսինքն՝ 1450-ականներին], ինչպես երևում է նրա գործից»։ Հասթեդը 18-րդ դարի վերջին հատվածում Սիդքափին նկարագրել է որպես «տների փոքրիկ փողոց, որոնց թվում է շատ հանգստավայրերի պանդոկ», նկատի ունենալով նախկին «Black Horse» փաբը բարձր փողոցում։

Սիդքափը ծխական համայնքը ձևավորել է Sidcup Urban District of Kent 1908-ից։ Այն ի սկզբանե հայտնի էր որպես Foots Cray; սակայն 1921 թվականին քաղաքային թաղամասը, իսկ 1925 թվականին ծխական համայնքը վերանվանվեցին Սիդքափ։ Ծխը և շրջանը վերացվել են 1934 թվականին և միավորվել Չիսլեհերսթի հետ՝ ձևավորելով Չիսլեհերստ և Սիդքափ քաղաքացիական ծխական և քաղաքային թաղամաս։ 1965 թվականին ծխական և քաղաքային թաղամասը վերացվել են։ Սիդքափը դարձավ Լոնդոնի Բեքսլի թաղամասի մի մասը Մեծ Լոնդոնում, իսկ Չիսլեհերստը կազմեց Լոնդոնի Բրոմլի թաղամասի մի մասը։
մինի|Սիդքափ բաժանմունք (մուգ կանաչ) Օլդ Բեքսլիում և Սիդքափ ընտրատարածքում (բաց կանաչ) Լոնդոնի Բեքսլի թաղամասում (դեղին)

## Ծանոթագրություններ
Eidos Interactive

**Eidos Interactive Ltd.**, անգլիական վիդեո և համակարգչային խաղերի հրատարակիչ, որի գլխամասային գրասենյակը գտնվում է Լոնդոնի արվարձան Ուիմբլդոնի Ուիմբլդոն Բրիջ Հաուսում, և ունի գրասենյակներ ԱՄՆ-ում, Կանադայում, Գերմանիայում, Ֆրանսիայում, Ավստրալիայում և Ճապոնիայում։ Հայտնի է որպես «Tomb Raider», «Hitman», «Commandos», «Deus Ex», «Legacy of Kain», «Thief», «TimeSplitters» և «Fear Effect» խաղերի հրատարակիչ։ 2009 թվականի ապրիլի 22-ը պաշտոնապես դարձավ ճապոնական «Square Enix» հսկայի եվրոպական մասնաճյուղի մի մասը, որին հաջորդեց ընկերության վերակազմավորումը։ Eidos Interactive Crystal Dynamics և IO Interactive (այժմ անկախ ստուդիա) դուստր ձեռնարկությունները նույնպես ստանձնել են Square Enix-ը։

## Պատմություն
Eidos PLC-ն, որը հետագայում դարձավ Eidos Interactive, հիմնադրվել է 1984 թվականին որպես վիդեո սեղմման և ոչ գծային խմբագրման համակարգերի մասնագիտացված ընկերություն, հատկապես Acorn Archimedes համակարգիչների համար և ցուցակվել է Լոնդոնի ֆոնդային բորսայում։ Իրավունքների և բաժնետոմսերի գնի բարձրացման հետ կապված մի շարք հարցերից հետո, Eidos PLC-ն մի շարք գնումներ կատարեց խաղերի ոլորտում՝ սկսած Domark Group Limited (Domark), Simis և Big Red Software համակարգչային խաղերի ընկերության ձեռքբերմամբ 1995թ.-ին հակառակ գնման միջոցով։ Այն ժամանակ Domark-ը հայտնի էր 3D Construction Kit-ով, Championship Manager-ով, Hard Drivin-ով և շատ այլ ապրանքներով։ Domark-ը, Simis-ը և Big Red-ը միավորվեցին Eidos Interactive-ում։ 1990-ականներին ընկերությունը դարձավ ամենաարագ զարգացողներից մեկը Եվրոպայում։ 2009 թվականի փետրվարին Square Enix-ը համաձայնություն ձեռք բերեց գնել Eidos-ը 84,300,000 ԱՄՆ դոլարով, ամսաթիվը հետաձգվեց, և Square Enix-ը պաշտոնապես ձեռք բերեց Eidos-ը 2009 թվականի ապրիլի 22-ին։

Սկզբում Square Enix-ը հայտարարեց, որ չի միջամտի ընկերության ներքին գործերին, և դա թույլ կտա Eidos Interactive-ին թողարկել իր ստուդիաներում արտադրված խաղերը սեփական ապրանքանիշով։ 2009 թվականի հուլիսին հայտարարվեց, որ Eidos Interactive-ը կմիավորվի Square Enix Limited-ի եվրոպական ստորաբաժանման հետ (հիմնադրվել է 1998 թվականի դեկտեմբերին)՝ ձևավորելով Square Enix Europe։ Eidos անունը մնաց Eidos Montreal և Eidos Shanghai զարգացման ստուդիաների անուններում։

## Ստուդիաներ
Crystal Dynamics-ը Ռեդվուդ Սիթիում, Կալիֆորնիա, ԱՄՆ։
IO Interactive Կոպենհագենում, Դանիա (2009-2017, ստուդիան անկախացավ)։
Eidos Montreal Կանադայում.
Գեղեցիկ խաղ ստուդիաներ Լոնդոնում, Անգլիա։
Eidos Shanghai Չինաստանում.
Eidos Հունգարիա Հունգարիայում, փակվել է 2009 թվականի հոկտեմբերին։
Առանցքային խաղերը Բաթում, Անգլիա, փակվեցին 2008 թվականի օգոստոսի 22-ին։
Core Design-ը Դերբիում, Անգլիա, փակվեց 2006 թվականի մայիսի 11-ին։
Ion Storm-ը Դալլասում և Օսթինում, Տեխաս, ԱՄՆ, փակվել է 2005 թվականի փետրվարի 9-ին։

## Ծանոթագրություններ

Կատեգորիա:1984 հիմնադրված ընկերություններ
Ձերժինսկ (Նիժնի Նովգորոդի մարզ)

**Ձերժինսկ** (, մինչև 1927 թվականի հունվարը՝ **Չյոռնոյե**/**Чёрное**, մինչև 1929 թվականի հունիսի 22-ը՝ **Ռաստյապինո**/**Растя́пино**), քաղաք (մինչև 1930 թվական-ը՝  քաղաքատիպ ավան) Ռուսաստանի Նիժնի Նովգորոդի մարզում։ Նույնանուն քաղաքային շրջանի վարչական կենտրոնն է։ Ռուսաստանի Դաշնության նախագահի 2021 թվականի սեպտեմբերի 10-ի հրամանագրով Ձերժինսկին շնորհվել է «*Աշխատանքային արիության քաղաք*» պատվավոր կոչումը։

1929 թվականի հունիսի վերջերին բնակավայրը վերանվանվել է ի պատիվ լեհական ծագմամբ ռուսաստանցի քաղաքական գործիչ, համառուսաստանյան արտակարգ հանձնաժողովի (Չեկայի) առաջին ղեկավար Ֆելիքս Ձերժինսկու։ Քաղաքն անդրսիբիրյան մագիստրալի՝ Տրանսսիբի վրա ունի երկաթուղային կայարան, որը Նիժնի Նովգորոդ քաղաքի Մոսկովյան կայարանից գտնվում է 33 կիլոմետր հեռավորության վրա։ Ունի նաև նավամատույց Օկա գետի ձախ ափին։ Բնակչության թվով երկրորդ տեղն է զբաղեցնում Նիժնի Նովգորոդի մարզում՝ զիջելով միայն մարզկենտրոնին։ 2009 թվականի տվյալներով բնակիչների թիվը եղել է 246.000, 2020 թվականի տվյալներով՝ շուրջ 229 000։ Զբաղեցնում է 421 քառակուսի կիլոմետր տարածք։

Խորհրդային տարիներին Ձերժինսկը հանդիսացել է քիմիական արդյունաբերության խոշորագույն կենտրոն, և դրա հետ կապված՝ բնապահպանական վիճակը եղել է չափազանց վատթար ու խնդրահարույց. Բլեքսմիթի ինստիտուտի վարկածով քաղաքը ներառված է եղել աշխարհի տասը ամենաաղտոտված բնակավայրերի ցանկում։ Թեև նորագույն ժամանակներում քիմիական ձեռնարկությունների մի մասը դադարեցրել է իր գործունեությունը, այնուամենայնիվ՝ Ձերժինսկը շարունակում է համարվել «Ռուսաստանի քիմիական արդյունաբերության մայրաքաղաք», և նրան դեռևս չի հաջողվել դուրս գալ աշխարհի ամենաաղտոտված քաղաքների տասնյակի ցանկից։

## Անվանի անձինք
* Վլադիմիր Շուխով, քիմիկոս, ակադեմիկոս
* Օլեգ Դերիպասկա, խոշոր գործարար
* Էդուարդ Լիմոնով, գրող, քաղաքական գործիչ
* Նատալի (երգչուհի), փոփ երգչուհի, երգերի հեղինակ
* Իրինա Վորոնինա, Playboy-ի մոդել

## Պատկերասրահ

Shukhov Oka Towers 1988 photo by Igor Kazus.jpg|Շուխովյան աշտարակները, 1989 թ.
Shukhov Oka Tower photo by Vladimir Tomilov.jpg|Շուխովյան աշտարակը, 2006 թ.
Вид на Дзержинск с высокого берега Оки.jpg|Ձերժինսկը Օկայի բարձրադիր՝ աջ ափից
Dzerzhinsky Square.jpg|Ֆելիքս Ձերժինսկու հրապարակը
Near Chemists Palace of Culture.jpg|Քիմիագործների մշակույթի պալատը
Chemical Tecnicum named Red Army.jpg|Կարմիր բանակի անվան քիմիական տեխնիկումը
Resurrection of Jesus Temples Complex.jpg|Քրիստոսի հարության վանական համալիրը


## Քույր քաղաքներ
Ձերժինսկը բարեկամական ու գործընկերային սերտ կապեր է հաստատել հետևյալ քաղաքների հետ

## Բնակչություն

## Ծանոթագրություններ

## Գրականություն
* 

## Արտաքին հղումներ
* Ձերժինսկի պաշտոնական կայքը 
* Dzerzhinsk Business Directory 
* 

*

Կատեգորիա:Ռուսաստանի բնակավայրեր
Կատեգորիա:Ռուսաստանի քաղաքներ
Off the Table

**«Off the Table»**, ամերիկացի երգչուհի Արիանա Գրանդեի և կանադացի երգիչ The Weeknd-ի երգը Գրանդեի «Positions» (2020) վեցերորդ ստուդիական ալբոմից։ Այն թողարկվել է Ռուսաստանում Contemporary hit radio ռադիոյով 2021 թվականի սեպտեմբերի 27-ին որպես ալբոմի չորրորդ սինգլ։

## Պատմություն
2020 թվականի հոկտեմբերի 24-ին Գրանդեն հրապարակել է թրեք-ցանկը՝ ներկայացնելով «Off the Table» երգը որպես ալբոմի հինգերորդ թրեք։

## Հիթ-շքերթ

## Թողարկման պատմություն

## Ծանոթագրություններ

Կատեգորիա:Արիանա Գրանդեի երգեր
Lay It All on Me

**«Lay It All on Me»**, անգլիական Rudimental դրամ-ն-բեյս խմբի երգը՝ բրիտանացի երգիչ Էդ Շիրանի մասնակցությամբ։ Սինգլը պլատինե հավաստագիր է ստացել Ավստրալիայում, Իտալիայում, Կանադայում և Նոր Զելանդիայում, ոսկե հավաստագիր՝ Մեծ Բրիտանիայում և ԱՄՆ-ում և հասել տասներկուերորդ հորիզոնականին Բրիտանական և յոթերորդ հորիզոնականին ավստրալական հիթ-շքերթներում։

## Պատմություն
2015 թվականի հոկտեմբերի 17-ին երգը Billboard Hot 100 հիթ-շքերթում իր նորամուտն է նշել 96-րդ հորիզոնականում՝ դառնալով Rudimental խմբի առաջին հիթը, որը հայտնվել է ամերիկյան հիթ-շքերթում։ Երգը նորամուտը նշել է UK Singles Chart բրիտանական հիթ-շքերթում՝ դառնալով Rudimental խմբի 8-րդ հիթը, որը հայտնվել է top-40-ում։ Մեկ շաբաթ անց այն հասել է 15-րդ հորիզոնականին, իսկ ավելի ուշ՝ 12-րդ հորիզոնականին։

Պաշտոնական երաժշտական տեսահոլովակը վերբեռնվել է YouTube ալիք 2015 թվականի նոյեմբերի 6-ին։

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեկան հիթ-շքերթներ

### Հավաստագրեր և վաճառք

## Ծանոթագրություններ
Պտուկի փիրսինգ

մինի|Պտուկի փիրսինգներ ունեցող տղամարդ
**[[Պտուկ]]ի փիրսինգ**, իրանի փիրսինգի տեսակ։ Այն կարող են ծակել ցանկացած անկյան տակ, բայց սովորաբար արվում է հորիզոնական, կամ ավելի հազվադեպ՝ ուղղահայաց։

Սովորաբար օգտագործվում է մինչև 2.4 մմ (տղամարդկանց համար), և 1.6 մմ (կանանց) տրամագիծը գերազանցող զարդեր։ Օղակն ամրացնելու համար այն պետք է ունենա լայն տրամագիծ. փոքր օղակը կարող է առաջացնել կորություն, տեղաշարժ կամ անցի գջլում։

## Պատմություն
Ենթադրվում է, որ տղամարդկանց պտուկների փիրսինգներ արվել են Կարանկավա բնիկ ամերիկացիները, պտուկների կանանց փիրսինգը կիրառվում է Ալժիրում։ Եվրոպայում այն սկսվել է կիրառվել 14-րդ դարում։ Մարդաբան Հանս Փիթեր Դյուրը կանանց փիրսինգի ամենավաղ հայտնի պրակտիկան վերագրում է որպես նորաձևության հայտարարություն Իզաբելլա Բավարացի թագուհու օրոք (1385—1417)։ Մեջբերելով Էդվարդ Ֆուքսին, նա գրում է. «Նորաձևությունը, ի վերջո, հանգեցրեց պտուկների ազատ ցուցադրության համար կարմրաներկերի կիրառությանը, որոնց վրա ամրացվում էին ադամանդե օղակներ կամ փոքրիկ թասակներ, և նույնիսկ նրանից միջով անցկացնում էին ադամանդով զարդարված ոսկե շղթաներ, ամենայն հավանականությամբ ցույց տալու համար երիտասարդ կրծքի առանձգականությունը։ Սակայն այս աղբյուրները դժվար է ստուգել։

Կանանց շրջանում փիրսինգներն առաջացել են վիկտորյական դարաշրջանում՝ 1890 թվականից։ Սակայն պատմաբան Լեսլի Հոլը նշում է, որ այդ պնդումները կարող են նկատելի լինել միայն մի քանի նամակներում, որոնք հրապարակվել են 1899 թվականի ընթացքում «Society» ամսագրում, և որոնք կարելի է դիտարկել միայն որպես էրոտիկ երևակայություն, այլ ոչ թե իրականության նկարագրություն։

1970-ականների վերջին այս պրակտիկան կրկին վերածնվեց Ջիմ Ուորդի միջոցով և ամրապնդվեց գեյ-ԲԴՍՄ-ում և կաշվե ենթամշակույթներում։ 1980-ականների ընթացքում և 1990-ականների սկզբին ժամանակակից պրիմիտիվիստների շարժումը պտուկների փիրսինգն ամրապնդեց որպես մարմնի փոփոխության ձևերից մեկը։

## Ծանոթագրություններ

Կատեգորիա:Մարմինի փիրսինգ
Կլաուդիա Պասկուալ

**Կլաուդիա Պասկուալ Գրաու** (, ), չիլիացի սոցիալական մարդաբան և քաղաքական ակտիվիստ, Չիլիի Կոմունիստական կուսակցության անդամ։ 2014 թվականի մարտի 11-ին նշանակվել է Կանանց ազգային ծառայության նախարար-տնօրենի պաշտոնում և դարձել վերջին 41 տարում Կոմունիստական կուսակցության առաջին կին նախարարը։ 2016 թվականի հունիսի 3-ին նա պաշտոնապես նշանակվել է Կանանց և գենդերային հավասարության նախարար։

## Կենսագրություն
Կլաուդիա Պասկուալը 13 տարեկանից եղել է Չիլիի կոմունիստական երիտասարդության և Չիլիի կոմունիստական կուսակցության (ՉԿԿ) անդամ, որոնցում եղել է շրջանային քարտուղար, Կենտրոնական կոմիտեի անդամ և կանանց հարցերով ազգային հանձնակատար։
thumb|Միշել Բաչելետը Կլաուդիա Պասկուալին նշանակել է Կանանց և գենդերային հավասարության նախարար, 2016
Կլաուդիա Պասկուալը սոցիալական մարդաբանություն է սովորել Չիլիի համալսարանում։ Դասավանդել է Չիլիի տարբեր կրթական հաստատություններում՝ համալսարաններում, արհմիութենական դպրոցներում և կանանց դպրոցներում։ Եղել է Չիլիի համալսարանի ուսանողական հարցերի գրասենյակի թմրամիջոցների և ալկոհոլի օգտագործման կանխարգելման ծրագրի համակարգող։

2001 և 2005 թվականներին նա եղել է Սանտյագոյի շրջանի պատգամավորի թեկնածու, սակայն համապատասխանաբար 3% և 6,5% արդյունքներով երբեք չի ընտրվել։ 2002-2005 թվականներին եղել է Ալեխանդրո Լիպշուցի անվան գիտական ինստիտուտի գործադիր քարտուղարը։

2008 թվականի տեղական ընտրություններում նա զբաղեցնել է երկրորդ տեղը և ընտրվել Սանտյագոյի կոմունայի քաղաքային խորհրդի անդամ։ 2012 թվականի ընտրություններում նա վերընտրվել է։ Մինչև 2014 թվականի մարտի 5-ը եղել է տեղական պատգամավոր։

2014 թվականի հունվարի 24-ին Չիլիի նորընտիր նախագահ Միշել Բաչելետ Կլաուդիա Պասկուալին նշանակել է Կանանց ազգային ծառայության նախարար։ Նա այդ պաշտոնը ստանձնեց որպես առաջին կոմունիստ ակտիվիստը, որը մտել է Չիլիի կառավարություն 1973 թվականի ռազմական հեղաշրջումից հետո։

2016 թվականի հունիսի 3-ին նախագահ Միշել Բաչելետը Կլաուդիա Պասկուալին նշանակել է Կանանց և գենդերային հավասարության նախարար։ Նա այդ պաշտոնը զբաղեցրել է մինչև 2018 թվականի մարտի 11֊ը։

## Ծանոթագրություններ

## Արտաքին հղումներ
* Perfil en *minmujeryeg.cl*

Կատեգորիա:Չիլիացի մարդաբաններ
Կատեգորիա:Չիլիացի ֆեմինիստներ
Կատեգորիա:Չիլիի կոմունիստներ
Կատեգորիա:Չիլիի համալսարանի շրջանավարտներ
Կատեգորիա:Չիլիի քաղաքական գործիչներ
Խուանա Մանուելա Գորիթի

**Խուանա Մանուելա Գորիթի ** (, ), արգենտինացի և պերուացի գրող և լրագրող, 1848֊1855 թվականներին եղել է Բոլիվիայի առաջին տիկինը։

## Կենսագրություն
Խուանա Մանուելա Գորիթիը ծնվել է հարուստ հողատեր, պետական և հասարակական գործիչ, 19-րդ դարում Արգենտինայի քաղաքացիական պատերազմների ակտիվ մասնակից, իրավաբան, Սալտա նահանգի նահանգապետ Խոսե Իգնասիո դե Գորիթիի ընտանիքում։ 1831 թվականին ընտանիքն աքսորվել է Բոլիվիա, որտեղ նրանք ապրել են աղքատության մեջ։ Բոլիվիայում Խուանա Մանուելա Գորիթիը ծանոթացեել իր ապագա ամուսնու՝ Մանուել Իսիդորո Բելսուի հետ, որը հետագայում՝ 1848 թվականին դարձել է Բոլիվիայի նախագահ։

Խուանան սովորել է միանձնուհիների մենաստանում, հետագայում տեղափոխվել է Լա Պաս, որտեղ 15 տարեկանում ամուսնացել է Մանուել Իսիդորո Բելսույի հետ։ Նրանք ունեցել են երեք երեխա։

Խուանա Մանուելա Գորիթիըը հետագայում Բոլիվիայից տեղափոխվել է Պերու, որտեղ զբաղվել է գրական գործունեությամբ։ Նա Լիմայում դասավանդել և հիմնել է դպրոց, որտեղ էլ դարձել է հայտնի, ազդեցիկ լրագրող։ Նրա աշխատությունները հրապարակվել են  «El Comercio, Revista de Lima» հեղինակավոր պարբերականում։

Խուանան վարել է ակտիվ ֆեմինիստական գործունեություն, որն ավել է արտացոլվել նրա ամսագրային հոդվածներում։ Նրա հրապարակումները ոգեշնչել են Եվրոպայի և Հյուսիսային Ամերիկայի բազմաթիվ կանանց։

Գորիթիը քանի կարճ վեպերի և բազմաթիվ պատմվածքների հեղինակ է։

Խուանա Մանուելա Գորիթիը մահացել է 1892 թվականին։ Հուղարկավորվել է Բուենոս Այրեսի Ռեկոլետա գերեզմանատանը։ Նրա անուն են կրում Արգենտինայի մի շարք դպրոցներ։

## Աշխատությունների ընտրանի
### Վեպեր
* *El pozo de Yocci* (1869)
* *Oasis en la Vida* (1888)
* *La tierra natal* (1889)
* *Álbum de un peregrino*
* *La Quena.*
### Պատմվածքներ
* *Sueños y realidades* (1865)
* *Panoramas de la vida* (1876)
* *Misceláneas* (1878)
* *El mundo de los recuerdos* (1886)

## Ծանոթագրություններ

## Արտաքին հղումներ
* Juana Manuela Gorriti
* Obras de Gorriti, Juana Manuela, 1816—1892

Կատեգորիա:Արգենտինացի գրողներ
Կատեգորիա:Արգենտինացի լրագրողներ
Կատեգորիա:Արգենտինացի կին գրողներ
Կատեգորիա:Գրողներ այբբենական կարգով
Կատեգորիա:Լրագրողներ այբբենական կարգով
Կատեգորիա:Պերուացի գրողներ
Կատեգորիա:Պերուացի կին գրողներ
Hawaiʻi Ponoʻī

**Hawaiʻi Ponoʻī**,  ԱՄՆ-ի Հավայի նահանգի պաշտոնական օրհներգը։ Այն նախկինում՝ 19-րդ դարի վերջերին, ծառայել է որպես անկախ Հավայան Թագավորության պետական օրհներգ և շարունակել է մնալ Հավայիի պետական օրհներգը սկսած Միացյալ Նահանգների 1898 թվականի անեքսիայից։

## Պատմություն
Երգի բառերը գրվել են 1874 թվականին Դեյվիդ Կալակաուլա թագավորի կողմից, իսկ երաժշտությունը կապիտան Հենրի Բերգերի, այնուհետև թագավորական նվագախմբի կողմից։ «Hawaiʻi Ponoʻī»֊ն Հավայան թագավորության պետական օրհներգերից մեկն է, այն նաև Հավայան Հանրապետության պետական օրհներգն էր։

Այն ընդունվել է որպես պետական օրհներգ 1876 թվականին՝ փոխարինելով Լիլիուոկալանիի «He Mele Lāhui Hawaiʻi» ստեղծագործությանը։ Այն Հավայան Տարածքի կողմից ընդունված երգն էր, մինչ 1967 թվականը Հավայի նահանգի օրենսդիր մարմնով այն ընդունվեց որպես պետական օրհներգ։ Երաժշտությունը հիշեցնում է «Աստված Փրկիր Թագուհուն» ստեղծագործությանը և պրուսական օրհներգ «Heil dir im Siegerkranz»-ին։ «Hawaiʻi Ponoʻī» սովորաբար երգում են Հավայիում սպորտային միջոցառումների ժամանակ, ԱՄՆ-ի պետական օրհներգից անմիջապես հետո։

Հավայերեն «Hawaiʻi Ponoʻī» նշանակում է «Հավայիի սեփականը»։

## Տեքստ

## Ծանոթագրություններ

Կատեգորիա:Ազգային օրհներգեր
Կատեգորիա:Երգեր այբբենական կարգով
Կատեգորիա:Հավայի
Կատեգորիա:Նախկին օրհներգեր
Ահաբեկչություն Փեշավարում (2022)

**Ահաբեկչական գործողություն Փեշավարում**, «Իսլամական պետության» մահապարտ ահաբեկչի կողմից իրականացված ահաբեկչական գործողություն  Պակիստանի Հայբեր-Պահթունհվա նահանգի Փեշավար քաղաքի շիական մզկիթում 2022 թվականի մարտի 4-ին ուրբաթօրյա աղոթքի ժամանակ։ Ահաբեկչության հետևանքով առնվազն 63 մարդ Է զոհվել, 196-ը՝ վիրավորվել։

Ահաբեկչությունը Պակիստանում ամենամահաբերն է դարձել 2018 թվականից ի վեր, երբ «Իսլամական պետությունը» պայթյուններ է իրականացրել Բաննու և Մաստունգ քաղաքներում։

## Նախապատմություն
20-րդ դարի վերջին և 21-րդ դարի սկզբին Հյուսիս-Արևմտյան Պակիստանը հաճախ ենթարկվել է իսլամիստների հարձակումներին։ 2004 թվականին նրանց հարձակումները վերաճել են ապստամբության։ Փեշավարում ավելի վաղ ահաբեկչություններ են տեղի ունեցել, այդ թվում՝ շիա մզկիթում (2013 և 2015 թվականներին)։

## Իրադարձություններ
Պայթյունից առաջ սև հագուստով երկու զինված անձինք սկսել են կրակել ոստիկանների վրա մզկիթի մոտ։ Ծավալված մարտում զոհվել է գրոհայինն ու ոստիկան։ Ողջ մնացած ահաբեկիչը մտել է մզկիթ և կրակ բացել այնտեղ գտնվողների վրա, իսկ հետո պայթեցրել իրեն պայթուցիկ սարքի օգնությամբ, որը պարունակում է մետաղական հարվածող տարրեր և 5 կգ պայթուցիկ։

## Պատասխանատվությունը
2022 թվականի մարտի 5-ին «Վիլայաթ Խորասան» («Իսլամական պետության» մաս) ահաբեկչական կազմակերպությունը ստանձնել էր ահաբեկչության պատասխանատվությունը։ Ահաբեկչությունը կատարած մահապարտ ահաբեկիչը "Իսլամական պետության" կողմից նույնականացվել է որպես Ջուլայբիբ Ալ Քաբլի։

## Արձագանք
Ահաբեկչությունը դատապարտել են Իրանի արտաքին գործերի նախարարությունը, ՄԱԿ-ի մշտական համակարգողը, Աֆղանստանի, Արաբական Միացյալ Էմիրությունների, Սաուդյան Արաբիայի, Եգիպտոսի, Ամերկայի Միացյալ Նահանգների մամուլի քարտուղարները և Քենթերբերիիի արքեպիսկոպոսը։

## Տես նաև
* Ահաբեկչություն Փեշավարում (2023)

## Ծանոթագրություններ

Կատեգորիա:2022 իրադարձություններ
Կատեգորիա:ԻԼԻՊ
Կատեգորիա:Պակիստանի պատմություն
Սուահիլի (այլ կիրառումներ)

**Սուահիլի** անվանումը կարող է վերաբերել.

* Սուահիլի, Աֆրիկայի ամենատարածված լեզուներից է, տարածված է Արևելյան և Կենտրոնական Աֆրիկայում։
* Սուահիլի, արևելաաֆրիկյան բանտու ժողովրդի էթնիկ խումբ։
Բարբիեի թեորեմ

thumb|Այս Ռյոլոյի բազմանկյուններն ունեն հաստատուն լայնություն, և նրանք բոլորն ունեն նույն լայնությունը, հետևաբար, ըստ Բարբիեի թեորեմի, նրանք ունեն նաև հավասար պարագծեր
**Բարբիեի թեորեմ**, ֆրանսիացի աստղագետ և մաթեմատիկոս Ժոզեֆ Բարբիերի թեորեմը, որը նկարագրում է հաստատուն լայնություն ունեցող կորերի երկարությունը։ Բարբիեի թեորեմը պնդում է, որ հաստատուն լայնության յուրաքանչյուր կորի պարագիծը հավասար է դրա լայնությունը  բազմապատկած π-ով՝ անկախ դրա ճշգրիտ ձևից։ Ձևակերպվել և ապացուցվել է Բարբիեի կողմից 1860 թվականին։

## Ձևակերպում
a հաստատուն լայնություն ունեցող ցանկացած կորի երկարությունը հավասար է \pi a-ի

## Ապացույցներ
Բարբիեի թեորեմի մի քանի ապացույց կա.

* *[[Ուռուցիկ երկրաչափություն|Ուռուցիկ երկրաչափության]] մեթոդների վրա հիմնված:* Մի կողմից, ուռուցիկ բազմություները հաստատուն a լայնությամբ պատկեր է, միայն և միայն այն դեպքում, եթե նրա և նրա պատկերի Մինկովսկու գումարը կենտրոնական համաչափության ներքո a շառավղով շրջան է։ Մյուս կողմից, հարթ ուռուցիկ բազմություներների Մինկովսկու գումարով դրանց պարագծերը համընկնում են, հաստատուն լայնությամբ ֆիգուրի պարագիծը հավասար է a շառավղով շրջանագծի պարագծի կեսին, այսինքն՝ \pi a։
* *[[Հավանականությունների տեսություն|Հավանականության տեսության]] կամ Քրոֆթոնի բանաձևի հիման վրա:* Բարբիեն ապացուցեց մի թեորեմ, որն ընդհանրացնում է Բուֆոնի ասեղ գցելու խնդրի հայտնի պատասխանը։ Նա ցույց տվեց, որ երբ ուռուցիկ բազմությունը ներկայացվում է միմյանցից d հեռավորության վրա գծված ուղիղներով հարթության վրա, եթե բազմությունը չի կարող հատել այս ուղիղներից մեկից ավելին, ապա հավանականությունը, որ բազմությունը հատում է ուղիղներից մեկը՝  \frac{L}{\pi d}, որտեղ L-ը այս պատկերի պարագիծն է։ Քանի որ հաստատուն լայնության a ցուցանիշը բավարարում է այս թեորեմի պայմանը d=a-ի համար, և հատման հավանականությունը այս դեպքում հավասար է մեկի, դրա պարագիծը պետք է հավասար լինի \pi a-ի։

## Տարբերակներ և ընդհանրացումներ
* Բարբիեի թեորեմը գործում է նաև հաստատուն լայնությամբ ֆիգուրների համար Մինկովսկու հարթության վրա։
* Քրոֆթոնի բանաձևը

## Ծանոթագրություններ

## Գրականություն
* 
* 
*  
* 

Կատեգորիա:Էվկլիդեսյան երկրաչափության թեորեմներ
Կատեգորիա:Էվկլիդեսյան երկրաչափություն
Կատեգորիա:Ուռուցիկ երկրաչափություն
Յանա Յացկովա

**Յանա Յացկովա** (, ), չեխ շախմատիստուհի, կանանց գրոսմայստեր (2001), միջազգային վարպետ (2004)։

## Կենսագրություն
Յանա Յացկովան ծնվել է Չեխիայի Ֆրիդեկ-Միստեկ քաղաքում։ Կրտսեր տարիքում նա ստացել է լավագույն չեխ շախմատիստուհիների կոչումը։

1998 թվականին հաղթող է ճանաչվել Չեխիայի առաջնությունում։ 1999 թվականին Երևանում տեղի ունեցած Շախմատի Եվրոպայի թիմային առաջնությունում զբաղեցրել է երկրորդ տեղը։ Չեխիայի կանանց հավաքականի կազմում վեց անգամ մասնակցել է  օլիմպիադաների և հինգ անգամ՝ Եվրոպայի  թիմային առաջնությունների։

1997 թվականին Պուլայում կայացած Եվրոպայի թիմային առաջնությունում նա լավագույն արդյունքն է ցույց տվել անհատական պայքարում։

Յանան իր շախմատային կարիերայի գագաթնակետին հասել է 2007 թվականի ապրիլի 1-ին՝ 2423 միավորով և ՖԻԴԵ-ի վարկանիշային աղյուսակի կանանց շրջանում զբաղեցրել 41-րդ հորիզոնականը։

2008 թվականին նա հայտնի է դարձել շախմատային աշխարհում՝ Մարիանսկե Լազնեում կայացած «վետերաններն ընդդեմ կանանց» խաղի առաջին տուրում աշխարհի չեմպիոն Անատոլի Կարպովի նկատմամբ տարած իր հաղթանակով։

2010 թվականի կեսերից դադարել է մրցաշարերին մասնակցելուց։

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Պարտիաները chessgames.com կայքում
*Պարտիաները 365chess.com կայքում
*Մասնակցությունը օլիմպիադաներին
*Մասնակցությունը կանանց աշխարհի թիմային առաջնությանը
*Մասնակցությունը կանանց Եվրոպայի թիմային առաջնությանը

Կատեգորիա:Չեխ շախմատիստներ
Կատեգորիա:Շախմատիստներ այբբենական կարգով
Կատեգորիա:Շախմատային օլիմպիադաների մասնակիցներ
Կատեգորիա:Շախմատի կանանց գրոսմայստերներ
Կատեգորիա:Շախմատի միջազգային վարպետներ